Hoekom kies watervoëls net sekere damme? Klim gewone paddas boom? Waarop zoem muskiete in? Luister weer na Hoe verklaar jy dit? Lees meer
Hoe word ‘n aanvanklike klein bedrag skuld ‘n reuse bedrag? Hoe kry ek my naam van die swartlys af? Luister weer na Regsake. Lees meer
Luister Donderdagaand na dié loslittige prulspel propvol kinkels en kabels. Dit is Esther von Waltsleben se debuut-radiodrama. Lees meer
Ons Strelitzia betower wêreld
Dié inheemse blom, in oranje of geel, betower mense wêreldwyd. Keith Kirsten vertel meer. Lees meer
Die Morgenzon Landbou-akademie is onlangs aangewys as Alfa se top landbouskool in die land. Lise Roberts praat met die skoolhoof, Alex Wehmeyer, oor die toekenning en hulle betrokkenheid by die Veeplaas-kuddeprojek. Gert van der Merwe, ‘n Brafordboer, vertel ook van sy betrokkenheid by die skool se kuddeprojek. Karin en Manie Wessels het onlangs per uitnodiging besoek afgelê aan China om aan kongresgangers te vertel hoe die Mamre Intensiewe Skaapproduksiestelsel werk. Karin gesels oor die waarde van die besoek en wat hulle daaruit geleer het.
Episode 22: Kittie bespreek haar plan om die inwoners meer aktief te kry met Floors. Hannes vra Ronnie uit oor Petro en die hangertjie wat by die brandtoneel gevind is. Kittie konfronteer Ronnie oor sy kamtige jaloesie.
Phyllis Green vertel vir oulaas vir Ilse Salzwedel van 'n paar interessante boeke wat sy onlangs gelees het. Johan Myburg gesels onder meer oor die benoemings vir 'n prys waarvoor skrywers nie juis toustaan nie. Want wie wil nou benoem word as die skrywer wat die slegste liefdestoneel van die jaar geskryf het?
Luister na ’n deel uit ‘n werk van Michael Glinka, wat hy vir die drama van sy vriend, Nestor Koukolnik, gekomponeer het. Koukolnik se werk handel oor die oorlog in die 15de eeu tussen Rusland en Lyfland, ’n gebied wat vandag net nood van Litoue geleë is. Die hoofwerk is die Klavierkonsert in C majeur van Friedrich Kuhlau, 'n Deense komponis wat tussen 1786 en 1832 geleef het. Hy was self ook 'n voorste pianis wat veral werk van Beethoven uitgevoer het tydens konserte. Die invloed van Beethoven in Kuhlau se werk is dan ook duidelik te bespeur. Hy het ook talle operas gekomponeer, hoofsaaklik met Deense libretti. Ten spyte van ’n brand wat Kuhlau se huis met talle oorspronklike musiekmanuskripte daarin, byna heeltemal verwoes het, het hy steeds meer as 200 werke nagelaat.
Donderdag 13 Desember
Lise Roberts praat met rekenmeester Frans van Eden oor die geheim van ‘n suksesvolle landbou-onderneming. Daar is ‘n gesprek met Zelda Kingwill van die Kingwill-kaasmakery naby Riviersonderend. Richardt Venter, ‘n bekende kuilvoerkonsultant, praat oor die rol van meganisasie in die maak van kuilvoer. Hy sê ’n goeie bunkerstelsel bly gewild, maar daar is deesdae ander opsies, soos om silosakke te gebruik.
Episode 23: Floors lig Denver in dat hy besluit het om self Peru toe te gaan en uit te vind wat met Emsie gebeur het. Hannes poog om Floors om te praat oor sy gek plan om Peru toe te gaan.
Dieter, Dolla en Dienkie leer van die seisoene, spesifiek winter.
GEBLIK deur Esther von Waltsleben
Die grootbaas van De-Lish besluit om sy franchise se sakebelange te beskerm, en stuur sy seun en jong ambisieuese werksvriend na Blikfontein om op die De-Lishrestaurant daar te spioeneer. Slim vang sy baas wanneer die twee jong jukkerige mannetjies met hulle eie agendas hulle vasloop teen die restauranteienaar en sy oorlede vrou se twee dogters. Dié twee jaag die hormone behoorlik op, en Abel se tweede vrou laat ook nie op haar wag om dalk in die guns van die jong mans te beland nie.
Luister na ’n deel uit die overture tot Gluck se opera, EURISTEO, ‘n figuur uit die Griekse mitologie. Michael Haydn was die jonger broer van Josef Haydn en het min of meer dieselfde paadjie as sy broer geloop wat musiekopleiding betref. Hy het met sy dood in 1806 meer as 360 werke nagelaat wat beide geestelik en sekulêr van aard is. Hy het net een trompetkonsert gelewer wat dikwels verkeerdelik as sy Trompetkonsert No. 2 gemerk word. Die Trompetkonsert no. 1, is eintlik net twee dele van ‘n Divertimento van hom en nie n volwaardige konsert nie. Luister na die laaste deel uit die Trompetkonsert in C majeur. Die bekende trompetvirtuoos, Maurice Andre, is die solis.
Eloise Pretorius praat met Jan Hendrik Venter van die Direktoraat Plantgesondheid by die Departement Landbou, Bosbou en Visserye oor watter peste moontlik die land kan binnekom wat nog nie hier voorkom nie, en hoe om dié wat reeds hier is, vroeg genoeg op te spoor. Hulle kyk spesifiek na die Herfskommandowurm.
Lise Swart bespreek twee luisteraarsbriewe oor hoe jy jouself sien en ervaar, en watter invloed dit op jou verhoudings, beroep en geliefdes het.
Episode 24: Denver lig matrone in dat hy Floors se dogter gevra het om hom te kom haal. Vivienne is woedend vir Matrone nadat sy verneem van die gerugte wat die rondte doen dat Denver nie in vrouens belangstel nie.
Jy sien hom elke weeksaand op die kassie in Suid-Afrika se gunstelingsepie, 7de Laan, as Diederik. Hy is nie net 'n akteur nie, maar ook ‘n talentvolle liedjieskrywer en musikant. Hennie Jacobs vertel vir Christelle van Tonder van sy drama-opleiding, skryftalent en optredes.
Luister na ‘n liedjie in ‘n inheemse taal van Nieu-Seeland. ‘n Jazzsangeres van Oostenryk tree op. Daar is interessante akkordionspel deur Chango Spasiuk van Suid-Amerika. En die Franse trio, Gotan Project, tree op.
Saterdag 15 Desember
Eloise Pretorius praat met twee Suid-Afrikaanse verteenwoordigers by vanjaar se Statebond Landboukongres oor die impak wat die kongres op landbouleiers gehad het.
Dienkie, Dolla en Dieter gesels oor troeteldiere.
Lizelle de Bruin gesels met proff. Louis Jonker en Nuraan Davids van die Universiteit Stellenbosch oor ‘n navorsingsentrum wat op die been gebring is om navorsing oor geloof te doen.Lizelle de Bruin gesels met Celestine Moses van die Gemeenskapsentrum op Montagu oor haar werk en gemeenskap. Lizelle de Bruin gesels met skrywer en joernalis Wendy Maartens oor haar geloofspad met kanker. Lizelle de Bruin gesels met dr. Jannie le Roux oor hoe om die mooi in die lewe te soek.
In die pampoenland: Bibber leer ‘n dure les in die pampoenland.
Luister na die Randse Mannekoor se vertolking van Dana de Waal se TUMISO GO DOMINO. Die SAUK Kamerkoor sing INKOSI JESU, en die laaste item is 'N REGTE OU KAAPSE REËN, verwerk deur Dirkie de Villiers. Die RAU-koor met Renette Bouwer as leier, voer dit uit.
Maandag 17 Desember
Wanneer kan ‘n besproeiïngstelsel as doeltreffend beskou word? En wat is die rol van drupbesproeiïng? Daar is ook nuus oor die Nasionale Wolkwekersvereniging wolskaapopleiding- en ontwikkelingsprogram. Louw van Reenen van Beefmaster gesels oor vleisuitvoere na China. En dr. Dirk Strydom van Graan SA vertel van aanpassings in die koringgraderingstelsel.
Igna Klynsmith verskaf 'n webadres waar die kontakbesonderhede van elke ombudsman gekry kan word. Hy bespreek ook die proses van grondonteiening sonder vergoeding, en gee perspektief op die onlangse uitspraak van die Konstitusionele Hof oor die wettige besit van dagga. Dit is minder ingrypend as wat die gemiddelde lid van die publiek dink.
Episode 25: Almal bespiegel oor die identiteit van die bejaarde man waarop Ronnie en Denver afgekom het. Petro vra matrone vir verlof en bieg dat sy ontsteld is oor die nuus dat Denver nie in vrouens belangstel nie.
Lise Roberts hoor by Helen Lachenicht, ’n teler van Australiese beeshonde, van die kenmerke van hierdie uitsonderlike ras. Daar is ‘n gesprek met Daan Bronkhorst van Hinterland oor die uitdagings en prestasies van dié maatskappy. Lise gesels met Dewald Olivier van die SA Voerkraalvereniging oor die stand van die voerkraalbedryf. En Dawie Maree van FNB Landbou kyk na die invloed van brandstofpryse en rentekoerse op die landbou.
Episode 26: Floors en Hannes luister geamuseerd hoe Floors se tuindwerg vir Joseph geselskap gehou het in die donker vertrek onder die hoofgebou. Matrone probeer uitvind wie en wat Joseph Hendricks nou eintlik is.
Dienkie leer vir Dolla wat 'n "wens" is.
Ons sluit die reeks af waarin ons die alombekende, Die Profeet, van die digter en filosoof, Kahlil Gibran, as basis en bronteks gebruik. Die gedigte sentreer rondom die tema van EET EN DRINK. Daar is gedigte van Antjie Krog, Hennie Aucamp, N.P. van Wyk Louw, W.E.G. Louw, Sheila Cussons, A.G. Visser, Fanie Olivier, Uys Krige, Marlene van Niekerk en Koos Kombuis. Die voorleser is Susanne Beyers.
Pierre Nelson lees Nicole Jaekel Strauss se kortverhaal ONDER BY DIE BOTE BY DIE RIVIER. Dit het verskyn in die bundel, As in die mond, uitgegee deur Quillerie, 'n druknaam van NB-uitgewers.
Episode 27: Floors deel Hannes mee dat hy sy bakkie se sleutels sal terugkry, en ontsnap voor sy dogter opdaag om hom te kom haal. Vivienne ontmoet vir pastoor Joseph, en is beïndruk met die flambojante man en sy spinasiebrode.
Luister na die eerste deel uit ‘n seretana, GLORIA E EMINIO, van Vivaldi. Dit is ‘n werk wat hoofsaaklik in die aand uitgevoer word, en dan ook by spesiale geleenthede, soos troues en kroningsplegtighede. Eminio is die god van die huwelik volgens die Griekse mitologie. Die tweede werk is ‘n simfonie van Luigi Boccherini. Dié Italiaanse komponis het vir ‘n groot deel van sy lewe in Spanje gewerk. Sy Simfonie in A majeur, opus 37 no. 4 het ‘n interessante struktuur. By tye wonder ‘n mens of jy nie dalk na ‘n simfonie concertante luister waar ‘n hele aantal solo-instrumente saam met die orkes optree nie. Dit is veral die houtblaasinstrumente wat sterk belig word in die rol. Die hoofwerk is die eerste klavierkonsert van John Field. Hy is in Ierland gebore, maar het hom later in Rusland gaan vestig. Die werk 'n baie lang orkes-inleiding voordat die klavier sy verskyning maak. In die res van die werk tree die klavier sterk na vore en by tye voel dit vir die luisteraar dat dit ’n soloklavierwerk is, byna soos dit die geval is met Chopin se klavierkonserte.
Donderdag 20 Desember
Episode 28: Floors is kwaad vir Hannes omdat hy vir matrone Louw vertel het van die plan om te ontsnap. Ronnie dink hy ken vir pastoor Joseph wat voorheen ’n gemeente in Bontheuwel gehad het. Floors beraam ’n nuwe plan om te ontsnap.
Dienkie, Dolla en Dieter gesels oor dissipline.
ELKE POT deur Perdita van Dijk du Bois
Regie: Ronèl Geldenhuys
Martie, ‘n kunssinnige en verfynde vrou in haar vyftigs, is verbaas en effe onthuts dat haar jonger laatlam-suster vir haar probeer man soek. Wanneer sy uitvind dat haar sus kanker het, verander dit die prentjie. Tydens die dinamika wat volg, word universele menslike gedrag uitgebeeld in ‘n teer verhaal van liefde en menslikheid in die aangesig van die dood.
Heelwat komponiste het verwerkings van volksmelodieë gedoen. Luister na Beethoven se musikale indruk van ‘n Ierse melodie, NO RICHES FROM THE SCANTY STORE. Beethoven het ook melodieë uit Skotland, Engeland en Wallis geneem, en sy unieke aanslag bygevoeg. Felix Mendelssohn het 'n groot aantal liedere sonder woorde gekomponeer. Hierdie genre moenie verwar word met die kunslied nie. Mendelssohn het self daarna verwys as emosionele sketse. Luister na Mendelssohn se LIED SONDER WOORDE no. 4 in B mineur uit sy Opus 30. W.A. Mozart het amptelik 5 vioolkonserte nagelaat. Dan is daar ook ‘n ADAGIO VIR VIOOL EN ORKES, en twee RONDOS VIR VIOOL EN ORKES. Daar is onsekerheid oor nog drie ander Vioolconcerti, en of dit ook nie dalk deur Mozart gekomponeer is nie. In die program kan jy luister na ‘n deel uit Mozart se Eerste Vioolkonsert.
Vrydag 21 Desember
Daar word gedurig grappies gemaak oor skoonouers, maar wêreldwyd is hulle soms die hoofrede vir die maak of breek van ‘n huwelik. Lise Swart kry raad oor die hantering van die algemeenste probleme wat verhoudingsmaats met hulle skoonouers kan ervaar.
Episode 29: Kittie en Vivienne versier die eetsaal vir die kersete. Ronnie vis by pastoor Joseph uit oor waar hy vandaan kom. Denver stel vir Ronnie aan om ontvangs te beman in Petro se afwesigheid.
Haar ma is ‘n huishoudelike naam in Suid-Afrika. Haar broer sing ook, en sy volg in die Du Plessis's se voetspore met musiekmaak. Franja du Plessis spog reeds in haar vroeë 20's met twee albums! Die jongste een, Hittegolf, was in Oktober 2018 op die rakke. Christelle van Tonder gesels met Franja oor haar loopbaan.
Kersfees in die bos: Dis Kersfeestyd en die diere kuier almal saam.
Luister na die Tygerberg Kinderkoor se weergawe van SOEK ALLEREERS DIE KONINKRYK VAN GOD. En die Soweto Gospelkoor sing die wiegeliedjie, THULA BABA.
Igna Klynsmith bespreek sowel Christus se verhoor as diere se reg op goeie versorging. Veral in Desember word troeteldiere dikwels aan hulle eie lot oorgelaat. Hy beantwoord ook 'n gevangene se brief oor sy reg tot appèl omdat die hof nie sy berou ná sy bekering genoegsaam in ag geneem het nie.
Oud, nuut en blou - Coenie en Brandon
Die sanger-liedjieskrywer Coenie de Villiers sing bekende liedjies, asook ou-ou komposisies wat in dekades nie gehoor is nie. Saam met splinternuwe liedjies uit sy pen en wat nog nie opgeneem is nie, is daar natuurlik ook ‘n skeut blues. Brandon October en Coenie is groot musiekmaats. Brandon is een van die land se beste sangers en ook ‘n uithaler-liedjieskrywer (wat min mense weet). Hy sluit by Coenie, die weergalose Mauritz Lotz op kitaar en David Klassen op tromme en slaginstrumente, aan om van sy nuutste werk te deel. ‘n Uithaler-radiokonsert wat voor ‘n gehoor in die SAUK se M1-ouditorium in Aucklandpark, Johannesburg, opgeneem is.
Episode 30: Matrone is nie beïndruk met Ronnie by ontvangs nie. Hannes is opgewonde omdat Frieda by hulle gaan aansluit vir die Kersete. Kittie is kwaad as sy verneem Ronnie het gereël dat hy by haar tafel sit.
Patrys loop en wei
Vryval vir kankerbewusmaking
Die kleinste woestyn in Afrika
As jy wonder of jy Kersfees moet huistoe gaan of nie...
Steekvlieg op 'n blom
Outeniqua Berge voor die 2018 bande
Outeniqua Berge na die Oktober 2018 brande
Die Ou Tolhuis - voor en na brande
Die Ou Tolhuis na die Brande
Die Ou Tolhuis op die Montagu Pas naby George
Rook deur naald se oog
Rosie, 'n sekuriteitsbeampte in Amerika
Vuurlelie (Cyrtanthus Ventricosus)
Maltese Irish lily
Maandag, Dinsdag, Woensdag, Vrydag, Saterdag - 23:05-23:55
Sondag - 23:05-23:59
Laataand musiekkuier om die Oujaar uit te sien en die Nuwejaar in te dans, wat jou sal opbeur, gerusstel, geselskap hou en nuwe moed gee vir 2019.